22/06/2015 | Administración LocalMunicipal
Carballo
Anuncio de delegación de competencias en concelleiros delegados no concello de Carballo

Por Decreto da alcaldía nº 1901/2015 de 13 de xuño foron delegadas as competencias nos concelleiros delegados, dacordo co seguinte: De conformidade coas atribucións conferidas polo artigo 61.3 e 4 da Lei 5/1997, de 22 de xullo, de Administración Local de Galicia e 43 e seguintes do RD 2568/1986, de 28 de novembro, que aproba o Regulamento de Organización, Funcionamento e Réxime Xurídico das Entidades Locais Primeiro.- Delegar a favor da Concelleira e Primeira Tenente de Alcalde, Dona María Belen Lendoiro Esmorís, a dirección e xestión da área de Facenda, Patrimonio, Persoal e Réxime Interior. Segundo.- Delegar a favor do Concelleiro e Terceiro Tenente de Alcalde, D. Xosé Regueira Varela, a dirección e xestión das áreas de Promoción Económica (Turismo, Formación, Emprego, Industria, Comercio, Feiras e Mercados). Terceiro.- Delegar a favor da Concelleira e Segunda Tenente de Alcalde, Dona Milagros Lantes Seara, a dirección e xestión da área de Planificación e Mobilidade Urbana, Contratación e Seguridade Cidadá. Cuarto.- Delegar a favor do Concelleiro e Cuarto Tenente de Alcalde, D. Luis María Lamas Álvarez, a dirección e xestión das áreas de Obras e Servizos (alumeado, recollida de lixo, abastecemento, saneamento e depuración, limpeza viaria, cemiterio, parques e xardíns). Quinto.- Delegar a favor da Concelleira e Quinta Tenente de Alcalde, Dona María Carmen Ures García, a dirección e xestión das áreas de Igualdade e Benestar. Sexto.- Delegar a favor do Concelleiro, D. Miguel Angel Vales Mallo, a dirección e xestión da área de Medio Ambiente. Sétimo.- Delegar a favor da Concelleira e Sexta Tenente de Alcalde, Dona María Mar Eirís Villar, a dirección e xestión das áreas de Educación e Festas. Oitavo.- Delegar a favor do Concelleiro Don Marcos José Trigo Facal, a dirección e Xestión das áreas de Deporte e Cultura. Noveno.- Delegar a favor da Concelleira, Dona María Carmen Regueira Baldomir, a dirección e xestión da área de Sanidade e Terceira Idade. Décimo.- Delegar a favor da concelleira Dona Inés Rodríguez Muiño, a dirección e xestión das áreas de Participación Cidadá e Normalización. Décimo primeiro.- As facultades que se delegan son a dirección interna dos servicios correspondentes e a xestión en xeral dos asuntos con eles relacionados, con facultades de estudio e proposta dos asuntos. A delegación inclúe a dirección dos actos ordinarios de trámite administrativo, ordenar a tramitación de expedientes e formular e asinar as propostas dirixidas á alcaldía, ao Pleno ou a Xunta de Goberno Local en materias incluídas dentro do ámbito da delegación. Décimo segundo.- Non se delegan facultades resolutorias mediante actos administrativos, afecten ou non a terceiros. Quedan, en todo caso, excluídas desta delegación, as competencias indelegables do Alcalde por establecelo así expresamente a normativa de réxime local vixente. Décimo terceiro.- A presente delegación surtirá efectos desde o día seguinte á firma desta Resolución, sen prexuízo da súa preceptiva publicación no Boletín Oficial da Provincia. Décimo cuarto.- Dese conta ao Pleno desta Resolución na primeira sesión que celebre. Notifíquese a mesma ós Concelleiros delegados para a súa eficacia coas prevencións establecidas no art.114 do Regulamento de Organización, Funcionamento e Réxime Xurídico das Entidades Locais.” Décimo quinto.- Delegar en favor de tódolos concelleiros da Corporación municipal o exercicio da competencia para a celebración de matrimonio civil, nos termos da normativa aplicable. Carballo, 15 de xuño de 2015 O Alcalde D. Evencio Ferrero Rodríguez